《次韵谢严养晦酒边说易》
元代·方回

四正为奇偶四隅，旧窥七七古河图。
易虽未画元知有，极果何河孰识无。
方寸天开通造化，半生夜坐下工夫。
老衰多学精专少，病体抠趋但要扶。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。